- ПРЕДЛОГ -

На основу члана 329. став 1. тачка 10. и 10а. и члана 463а Закона о привредним друштвима (Службени гласник РС бр.36/201, 99/2011,83/2014- др.закон, 5/2015, 44/2018, 95/2018, 91/2019 и 109/2021) и члана 35. Статута друштва, Скупштина акционара акционарског друштва Робно транспортни центар «Шабац» Шабац, на предлог Надзорног одбора, на ванредној седници одржаној дана \_\_\_\_\_.2022.године, усвојила је

**ПОЛИТИКУ НАКНАДА**

**ЧЛАНОВИМА НАДЗОРНОГ ОДБОРА И ЧЛАНОВИМА ИЗВРШНОГ ОДБОРА**

**РОБНО ТРАНСПОРТНОГ ЦЕНТРА ''ШАБАЦ'' А.Д.**

1. **Циљ документа**

Политика накнада члановима Надзорног одбора и члановима Извршног одбора предвиђа континуирани систем накнада у Робно транспортном центру ''Шабац'' А.Д Шабац, прилагођен дводомном управљању у јавном акционарском друштву, а у складу са Законом о привредним друштвима.

Политика накнада заснована је на законским прописима и препорукама домаће и међународне праксе корпоративног управљања и има за циљ мотивисање чланова Надзорног и чланова Извршног одбора за њихово активно и одговорно спровођење функције, како би рад одбора био успешан и на тај начин допринео остварењу пословне стратегије друштва и дугорочних циљева друштва.

Политиком накнада предвиђено је да накнаде буду примерене, у складу са финансијским могућностима Друштва, обиму задатака чланова, плану пословања и економског окружења у коме се Друштво налази.

1. **Накнада члановима Надзорног одбора**

За чланство у Надзорном одбору предвиђена је фиксна накнада, и то:

* Председнику Надзорног одбора припада месечна накнада у нето износу од 60% најниже основне нето месечне зараде утврђене Колективним уговором Друштва;
* Члановима Надзорног одбора припада месечна накнада у нето износу од 46% најниже основне нето месечне зараде утврђене Колективним уговором Друштва;

Нису предвиђени никакви варијабилни делови накнаде у виду бонуса, нити накнаде у виду акција, учешћа у делу добити, добровољно пензијско и здравствено осигурање, допунско пензијско осигурање или програм превремене пензије.

Право на накнаду остварују само чланови Надзорног одбора за време обављања функције, што је искључиви основ за исплату накнаде.

У случају престанка својства члана Надзорног одбора пре истека мандата, члан Надзорног одбора нема право на исплату накнаде за чланство у Надзорном одбору, коју би остварио да је обављао функцију до истека мандата.

На основу ове Политике накнада, генерални директор са председником Надзорног одбора и члановима Надзорног одбора закључује Уговор о накнади за рад председника или члана Надзорног одбора.

1. **Накнада члановима Извршног одбора**

Извршни одбор чине извршни директори, од којих је један генерални директор.

О накнадама, односно зарадама извршних директора и генералног директора, јер су сви запослени у Друштву, одлучује Надзорни одбор Друштва у складу са следећим обрачунским правилима:

* Износ основне нето месечне зараде за извршне директоре утврђује се тако што се најнижа основна нето месечна зарада утврђена Колективним уговором Друштва увећа у распону од 2,5 до 3 пута;
* Износ основне нето месечне зараде за генералног директора, који је и законски заступник Друштва, утврђује тако што се најнижа основна нето месечна зарада утврђена Колективним уговором Друштва увећа у распону од 3,5 до 4 пута;

Новчани износ накнаде, односно основне нето месечне зараде за генералног директора и извршне директоре увећава се сваки пут када се повећа најнижа основна нето зарада по Колективном уговору.

Надзорни одбор ће посебном одлуком, донетом за ту сврху, утврдити конкретну накнаду, односно зараду за генералног директора и извршне директоре појединачно.

Накнаде, односно зараде извршних директора и генералног директора обухватају и сва остала права у вези са зарадом, која имају сви запослени у друштву у складу са Законом о раду и Колективним уговор Друштва, а исплаћују се у складу са Колективним уговором Друштва.

Чланови Извршног одбора, односно генерални директор и извршни директори, имају право на исплату отпремнине под истим условима као и сви запослени у друштву, у складу са Законом о раду и Колективним уговором.

За извршне директоре и генералног директора предвиђена је само накнада, односно зарада у новчаном износу. Нису предвиђене никакве награде у виду бонуса, акција и учешћа у делу добити.

Са члановима Извршног одбора закључује се уговор о раду, односно уговор о правима дужностима. Уговор престаје даном истека мандата, разрешења, односно оставке, као и у случају услова који су законом прописани.

Председник Надзорног одбора у име Друштва потписује уговор са члановима Извршног одбора, односно генералним директором и извршним директорима.

При одређивању ове Политике накнада узете су у обзир најниже зараде запослених у Друштву, као и финансијске могућности и пословање Друштва.

1. **Прелазне и завршне одредбе**

Политику накнада доноси Скупштина на предлог Надзорног одбора.

Надзорни одбор предлаже Скупштини друштва политику накнада најмање на сваке четири години.

Надзорни одбор предлаже Скупштини и све значајније промене политике накнада.

Друштво је дужно да исплаћује накнаде само у складу са политиком накнада коју је Скупштина усвојила.

Друштво може привремено да одступи од политике накнада у изузетним околностима неопходним за остваривање дугорочних интереса и одрживости друштва у целини или за очување имовине друштва. Од ове политике накнада се може одступити само на основу образложене одлуке Надзорног одбора, о чему је Надзорни одбор у обавези да обавести Скупштину друштва на првој наредној седници.

Саставни део политике накнада чини модел Уговора о накнади за рад члана Надзорног одбора односно Уговора о накнади за рад председника Надзорног одбора.

Постојећи уговори ће се споразумно ускладити са овом политиком.

Ова Политика накнада ступа на снагу даном доношења и објављује се на интернет страници Друштва.

 **ПРЕДСЕДНИК СКУПШТИНЕ АКЦИОНАРА**

 **Гавриловић Валентина**

**РОБНО ТРАНСПОРТНИ ЦЕНТАР**

 **''ШАБАЦ'' А.Д.**

 **ШАБАЦ**

**Број:**

**Шабац,**

**У Г О В О Р**

**о накнади за рад председника Надзорног одбора Друштва**

**Закључен дана \_\_\_\_\_\_\_ године између:**

1. Акционарског друштва Робно транспортни центар ''Шабац'' Шабац, кога заступа генерални директор Веселиновић Никола ( у даљем тексту: Друштво) и
2. \_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_, ЈМБГ \_\_\_\_\_\_\_\_\_\_\_\_\_,(у даљем тексту: председник Надзорног одбора)

**Члан 1.**

На основу одлуке Скупштине акционара Друштва са редовне/ванредне седнице одржане дана \_\_\_\_\_\_\_\_\_ године, \_\_\_\_\_\_\_\_\_\_\_\_\_\_\_\_\_\_\_\_ је изабран за члана Надзорног одбора друштва, а одлуком Надзорног одбора изабран је за председника Надзорног одбора.

Предмет овог уговора је уређивање висине накнаде за рад председнику Надзорног одбора Друштва, као и друга права и обавезе између Друштва и председника Надзорног одбора.

**Члан 2.**

Друштво се обавезује да предеседнику Надзорног одбора за рад на седницама одбора Друштва и укупно ангажовање на обављању послова из делокруга Надзорног одбора, укључујући и присуство на седницама, исплаћује месечну накнаду у нето износу од 60% најниже основне нето месечне зараде утврђене Колективним уговором Друштва, независно од броја одржаних седница у току једног месеца.

Накнаду из става 1. овог члана Друштво ће исплаћивати члану до 20. календарског дана у месецу за текући месец и то на текући рачун бр.\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_.

**Члан 3.**

Председник Надзорног одбора има право и дужност да уредно и благовремено, у складу са законом и општим актима Друштва, као и потребама делокруга Надзорног одбора организује и сазива седнице и у свему руководи радом Надзорног одбора, да благовремено буде обавештен о свим битним питањима за рад и одлучивање.

**Члан 4.**

 Председник Надзорног одбора је дужан да послове из надлежности Надзорног одбора утврђене законом и општим актима Друштва извршава савесно и у разумном уверењу да делује у најбољем интересу Друштва.

 Председник Надзорног одбора дужан је да своје поступање заснива на информацијама и мишљењима стручних лица за одговарајућу област, за које верује да су том случају савесно поступила.

**Члан 5.**

Предеседнику Надзорног одбора може престати чланство у Надзорном одбору оставком, или давањем писаног обавештења осталим члановима Надзорног одбора и председнику Скупштине и разрешењем.

**Члан 6.**

У случају спора уговорне стране настојаће да евентуалне неспоразуме реше мирним путем, а уколико о томе не постигну сагласност за решавање спора биће надлежан суд седишта Друштва.

**Члан 7.**

Овај уговор се закључује на одређено време до истека мандата председника Надзорног одбора. Уколико у току трајања овог уговора дође до престанка обављања функције председника Надзорног одбора, овај уговор ће се сматрати раскинутим.

**Члан 8.**

Овај уговор је сачињен у четири истоветна примерка, од којих један задржава председик Надзорног одбора, а остале Друштво.

 **ПРЕДСЕДНИК ЗА ДРУШТВО**

 **НАДЗОРНОГ ОДБОРА ГЕНЕРАЛНИ ДИРЕКТОР**

**РОБНО ТРАНСПОРТНИ ЦЕНТАР**

 **''ШАБАЦ'' А.Д.**

 **ШАБАЦ**

**Број:**

**Шабац,**

**У Г О В О Р**

**о накнади за рад члана Надзорног одбора Друштва**

**Закључен дана \_\_\_\_\_\_\_\_\_\_ године између:**

1. Акционарског друштва Робно транспортни центар ''Шабац'' Шабац, кога заступа генерални директор Веселиновић Никола ( у даљем тексту: Друштво) и
2. \_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_, ЈМБГ \_\_\_\_\_\_\_\_\_\_\_\_, ( у даљем тексту: члан Надзорног одбора)

**Члан 1.**

На основу одлуке Скупштине акционара Друштва са редовне/ванредне седнице одржане дана \_\_\_\_\_\_\_\_\_ године, \_\_\_\_\_\_\_\_\_\_\_\_\_\_\_\_\_\_\_\_ је изабран за члана Надзорног одбора друштва.

Предмет овог уговора је уређивање висине накнаде за рад члану Надзорног одбора Друштва, као и друга права и обавезе између Друштва и члана Надзорног одбора.

**Члан 2.**

Друштво се обавезује да члану Надзорног одбора за рад на седницама одбора Друштва и укупно ангажовање на обављању послова из делокруга Надзорног одбора, укључујући и присуство на седницама, исплаћује месечну накнаду у нето износу од 46% најниже основне нето месечне зараде утврђене Колективним уговором Друштва, независно од броја одржаних седница у току једног месеца.

Накнаду из става 1. овог члана Друштво ће исплаћивати члану до 20. календарског дана у месецу за текући месец и то на текући рачун бр. \_\_\_\_\_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_.

**Члан 3.**

Члан Надзорног одбора има право и дужност да уредно и благовремено, у складу са законом и општим актима Друштва, као и потребама делокруга Надзорног одбора присуствује седницама одбора, да благовремено буде обавештен о свим битним питањима за рад и одлучивање Надзорног одбора.

**Члан 4.**

 Члан Надзорног одбора је дужан да послове из надлежности Надзорног одбора утврђене законом и општим актима Друштва извршава савесно и у разумном уверењу да делује у најбољем интересу Друштва.

 Члан Надзорног одбора дужан је да своје поступање заснива на информацијама и мишљењима стручних лица за одговарајућу област, за које верује да су том случају савесно поступила.

**Члан 5.**

Члану Надзорног одбора може престати чланство у Надзорном одбору оставком, давањем писаног обавештења председнику Надзорног одбора и разрешењем.

**Члан 6.**

У случају спора уговорне стране настојаће да евентуалне неспоразуме реше мирним путем, а уколико о томе не постигну сагласност за решавање спора биће надлежан суд седишта Друштва.

**Члан 7.**

Овај уговор се закључује на одређено време до истека мандата члана Надзорног одбора. Уколико у току трајања овог уговора дође до престанка обављања функције члана Надзорног одбора, овај уговор ће се сматрати раскинутим.

**Члан 8.**

Овај уговор је сачињен у четири истоветна примерка, од којих један задржава члан Надзорног одбора, а остале Друштво.

 **ЧЛАН ЗА ДРУШТВО**

 **НАДЗОРНОГ ОДБОРА ГЕНЕРАЛНИ ДИРЕКТОР**